Seniori, sada ste vi na redu! Klinci su srušili jaku Atalantu

Dinamovi juniori napravili su sjajan uvod u večerašnji ogled Dinama i Atalante na Maksimiru. Mladi Zagrepčani sredili su prvake Italije u ovoj uzrasnoj kategoriji, čovjek odluke bio je Karrica

<p>Mlada momčad <strong>Dinama </strong>otvorila je nastup u skupini C juniorske Lige prvaka pobjedom 1-0 protiv <strong>Atalante </strong>u susretu igranom na Hitrec-Kacianu.</p><p><strong>POGLEDAJTE VIDEO:</strong></p><p>Pogodak odluke zabio je<strong> Bernard Karrica</strong> u 49. minuti.</p><p><strong>POGLEDAJTE POBJEDNIČKI GOL:</strong></p><p> <style type="text/css">.embed-container { position: relative; padding-bottom: 56.25%; height: 0; overflow: hidden; max-width: 100%; } .embed-container iframe, .embed-container object, .embed-container embed { position: absolute; top: 0; left: 0; width: 100%; height: 100%; } </style> </p><p>U prvom poluvremenu nije bilo golova, no oba sastava su mogla do vodstva. Najbolju priliku u prvom dijelu imali su gosti u 27. minuti, no Renato Josipović je sjajno obranio udarac Roberta Piccolija. Dinamo je uzvratio u završnici prvog dijela, no Bartol Franjić je slabo pucao.</p><p>Dinamo je poveo u 49. minuti golom Bernarda Karrica na asistenciju Leona Šipoša. Gosti su bilo korak do izjednačenja u 72. minuti, no Emmanuel Gyabuaa je uzdrmao okvir gola.</p><p>Posljednjih deset minuta Dinamo je igrao s igračem manje nakon što je isključen kapetan<strong> Bartol Franjić</strong>. Još jednu veliku priliku Talijani su imali u 86. minuti, no Josipović je odlično reagirao na udarac Davidea Ghislandija. U 88. zaprijetio je i Diallo Traore, no 'modra' jedinica je bila sjajna.</p><h2>Slijedi City</h2><p>U drugom susretu iz skupine C mlada momčad Manchester Cityja je na gostovanju pobijedila Šahtar sa 3-1. Golove za Engleze zabili su Adrian Bernabe Garcia (18), Eduard kozik (27-ag) i Nabil Touaizi (79), dok je pogodak za ukrajinski sastav zabio Artem Bondarenko (33).</p><p>Juniori Dinama će ove sezone igrati u "Champions League Path" dijelu ždrijeba, a protivnici će im biti, kao i seniorskom sastavu, Manchester City, Atalanta i Šahtar.</p><p>Pobjednik skupine izborit će plasman u osminu finala, dok drugoplasirana momčad ide u play-off rundu gdje će se za ulazak u osminu finala boriti s jednom od momčadi koja igra u Domestic Champions Path dijelu ždrijeba. Utakmice Lige prvaka mladih igraju se istog dana kada i Liga prvaka, samo u ranijem terminu.</p><p>U drugom kolu Dinamo će 1. listopada gostovati kod Manchester Cityja, dok će u Bergamu snage odmjeriti Atalanta i Šahtar.</p><p>Mlada momčad Dinama je prošle sezone dogurala do četvrtfinala Lige prvaka izgubivši od Chelsea nakon izvođenja jedanaesteraca. Londonski sastav je kasnije u finalu izgubio od Porta.</p>